Չի բացառվում, որ Ռուսաստանը պարզապես սկսում է նյարդայնանալ Հայաստանում անորոշ եւ անկայուն վիճակով եւ հենց դրանով են պայմանավորված Պուտինի հեռախոսազանգերը թե նախագահ Արմեն Սարգսյանին, թե վարչապետի պաշտոնակատար Կարեն Կարապետյանին:Այսինքն, Պուտինը զանգահարում է ոչ թե ՀՀԿ-ին եւ նրա հավանական թեկնածու դիտվող Կարապետյանին աջակցելու, այլ ընդամենը հնարավորինս արագ եւ խաղաղ հանգուցալուծում գտնելու համար: Ի վերջո, մինչեւ Պուտինի զանգը երկու ուշագրավ հայտարարություն էր արել նրա մամուլի խոսնակ Պեսկովը, ասելով, թե հույս ունեն, որ Հայաստանում առաջիկա օրերին կգտնվի խաղաղ եւ սահմանադրական հանգուցալուծման տարբերակը եւ շարունակում են համարել, որ տեղի ունեցողը Հայաստանի ներքին գործն է: է:Բնական է, որ եթե անգամ այդպես չհամարեին, ապա չէին հայտարարի, թե տեղի ունեցողը իրենց գործն է: Բայց կասկած չկա, որ առավել հստակ ակնարկներ կանեին, որ իրենց գործն է կամ դառնում է իրենց գործը: Բայց առայժմ այդ ակնարկները չկան:Ընդ որում հետաքրքիր է, օրինակ, նախագահ Արմեն Սարգսյանի եւ վարչապետ Կարապետյանի պահվածքների տարբերությունը, որոնք երկուսն էլ հեռախոսազրույց ունեցել են Պուտինի հետ: